**Kopioi tämä sähköpostin viestikenttään ja täytä avoimet kohdat.**

**Viestin otsikko:** Käsipalloa kouluun! Tilaa vauhdikas käsipalloesittely kouluusi.

HALUATKO KOULUSI LIIKUNTATUNNEILLE UUSIA VIRIKKEITÄ?

HALUATKO OPPIA OPETTAMAAN KÄSIPALLOA?

TARVITSEEKO LUOKKASI LAPSET UUSIA HARRASTUKSIA?

Käsipallo on vauhdikas ja monipuolinen pallopeli, kuin palloilulajien yleisurheilua: siinä juostaan, hypätään ja heitetään. Käsipallo on myös erinomainen koulupeli. Se sopii kaikille, sillä palloa on helppo hallita ja pelaamaan päästään nopeasti. Kaikki voivat osallistua ja tehdä maaleja.

Seuramme tulee paikalle, tuo ohjaajan ja pallot sekä vetää koulullesi mukavan liikunnallisen päivän käsipallon merkeissä. Kohderyhmänämme on erityisesti ala-asteen koulut.

(Seuran nimi) tekee School Tour -käsipalloesittelyjä alueen kouluissa.

Tarkoituksena on yhden päivän aikana tehdä 45 min pituinen lajiesittely mahdollisimman monelle luokalle. Myöhemmin voimme järjestää hauskan turnauksen.

Milloin voisimme tulla esittelemään lajia teidän kouluunne? (Tässä voit ehdottaa mahdollisia päiviä)

Esimerkkipäivä alakoulussa voisi olla seuraava:

8.15−9.00 3lk.   
9.10−9.55 2 lk.  
10.00−10.45 1 lk.   
10.45−11.30 Ruokailu  
11.30−12.15 2 lk.   
12.25−13.10 5 lk.   
13.10−13.55 4 lk.   
14.05−14.50 6 lk.

Varaa aikasi käsipalloesittelyyn! Palaan asiaan lähiaikoina.

Innostuneet oppilaat voivat jatkaa lajin kokeilemista (alueen nimi) käsipalloseurassa (seuran nimi).

**P.S. Jos koulussa on liikunnasta vastaava henkilö, välitäthän tämän viestin hänelle!**

Ystävällisin terveisin,

**seura**

**nimi**

**KÄSIPALLO**

* 30 miljoonaa harrastajaa
* 204 maata
* Suomessa yli 4 000 lisenssipelaajaa

Käsipallo on erittäin vauhdikas, monipuolinen ja ympäri maailman paljon harrastettu joukkuelaji, jonka juuret löytyvät Tanskasta ja Saksasta reilun sadan vuoden takaa. Olympiakisoissa käsipalloilu on ollut miesten lajina Münchenin vuoden 1972 kisoista lähtien, ja käsipallonaiset liittyivät olympiaperheeseen vuoden 1976 kisoissa Montrealissa.

**Perustietoa käsipallosta**

* Käsipallomaali on mitoiltaan 2 metriä korkea ja 3 metriä leveä.
* Käsipallokentän mitat ovat 20 x 40 metriä.
* Puolikaaren muotoinen maalivahdin alue sijaitsee pisimmillään 6 m maaliviivasta.
* Yhdeksän metrin päässä on vapaaheittoviiva (katkoviiva), jonka takaa vapaaheitot tulee antaa.
* Seitsemän metrin päässä maalista on 7 metrin heiton (ent. rangaistusheitto) viiva.
* Neljän metrin lyhyt viiva maalialueella tarkoittaa, että maalivahti ei saa liikkua sen yli 7 metrin heittoa torjuessaan.
* Kentällä on joukkueessa yhtä aikaa 6 kenttäpelaajaa + 1 maalivahti
* Peliaika lapsilla on 2 x 20 min, nuorilla 2 x 25 min ja aikuisilla 2 x 30 min

**Kouluissa kannattaa pelata**

* Pienemmällä kentällä
* Pienemmillä maaleilla
* Yksinkertaisilla säännöillä
* ja tarpeeksi pienellä, pehmeällä pallolla, josta jokainen saa otteen ja joka ei satuta ketään esim. maalissa.
* Maaleiksi soveltuvat salibandymaalit tai patjat.
* Koripallokentän kolmen sekunnin aluetta voi hyödyntää maalivahdin aluetta määritettäessä.
* Peruspelin saa käyntiin hyvin yksinkertaisilla säännöillä: pallo kädessä saa ottaa kolme askelta ja maalivahdin alueelle ei saa astua (paitsi maalivahti), ei vartalokontaktia. Koulun salissa on turha välittää sivurajoista, eli pidä peli käynnissä!

<https://www.youtube.com/watch?v=Fvm0CuAvcAk>

<https://www.youtube.com/watch?v=1e-GYBNgQms>